Solresol

Solresol ialah suatu bahasa buatan ciptaan François Sudre, bermula pada 1827.  Beliau menerbitkan buku utama tentangnya, Langue musicale universelle, pada 1866, walaupun beliau telah mengiklankannya selama beberapa tahun sebelumnya. Solresol menikmati waktu popular seketika, mencapai kemuncaknya sebelum kematian Boleslas Gajewski yang telah menerbitkan Grammaire du Solresol pada tahun 1902.

 Kosa kata 

Perkataan bahasa Solresol dibentuk dengan hanya tujuh suku kata berdasarkan solfeggio. Suku kata tersebut boleh diwakili dengan pelbagai cara iaitu melalui nada not muzik berbeza, suku kata yang ditutur/nyanyikan (berdasarkan solfège, cara mengenalpasti not muzik), warna, simbol, isyarat tangan dan sebagainya.

Dalam bahasa ini, perkataan yang lebih panjang dibahagikan menjadi kategori maksud, berdasarkan suku kata atau not pertamanya. Perkataan yang bermula dengan 'sol' membawa maksud berkaitan kesenian dan sains, atau, jika bermula dengan 'solsol', penyakit dan perbuatan (cth, solresol, "bahasa"; solsolredo, "migrain").

Satu ciri unik Solresol adalah penafian maksud dengan membalikkan suku kata dalam perkataan. Contohnya, "fala" bermaksud baik atau sedap, dan "lafa" bermaksud tidak sedap atau tidak baik.

Jadual berikut menunjukkan perkataan-perkataan dua suku kata:

 Suku kata pertama / kedua (tiada) -do  -re  -mi  -fa  -sol  -la  -si Do- tidak, bukan  (kala tak sempurna)  saya  kamu (tunggal)  dia  diri, sendiri  seseorang  lain-lain Re- dan, dan juga saya, saya punya  (kala lampau)  kamu punya (tunggal)  dia punya  kami punya  kalian, kalian punya  mereka punya Mi- atau, ataupun  untuk  siapa, yang mana, bahawa  (kala depan)  whose, of which  baik-baik  ada, lihatlah  selamat petang/malam Fa- to  apa?  dengan, bersama  ini, itu  (kala syarat)  kenapa, untuk sebab apa  baik, sedap (dimakan)  sangat, amat Sol- jika  tetapi  dalam / di dalam  salah  kerana  (kata perintah)  selama-lamanya, selalu, tanpa henti  terima kasih La- (artikel pasti)  tiada, tak apa, tak siapa  oleh  sini, sana  buruk, teruk  tidak pernah, tidak akan  (partisipel kini)  kepunyaan Si- ya, baik, setuju, dengan gembiranya  sama (benda)  setiap, tiap-tiap  selamat pagi/petang  sedikit, jarang  Encik*  pemuda, bujang*  (partisipel pasif)

* Untuk menukar menjadi perempuan, stres diberikan kepada suku kata terakhir.

 Ciri-ciri tambahan 

Ciri-ciri lain Solresol termasuk:
 amat saksama (sama senang susahnya untuk semua orang seperti bahasa buatan a priori lain)
 sistem bersepadu (bahasa isyarat, warna, dll.) untuk kebanyakan jenis golongan cacat, boleh digunakan serta-merta tanpa pembelajaran khas)
 mempercepatkan pembelajaran golongan buta huruf (hanya 7 suku kata atau tanda atau 10 huruf untuk dikenali dan dicam)
 tiada kesusahan perlafazan
 sistem yang amat ringkas tetapi berkesan untuk membezakan fungsi perkataan dalam ayat

Setelah disambut baik selama beberapa tahun, Solresol semakin dilupakan kerana disaingi bahasa-bahasa yang lain seperti Volapük dan Esperanto. Walaupunbagaimanpun, masih terdapat sebilangan kecil penggemar Solresol di merata dunia yang mampu berhubung sesama sendiri melalui bahantara elektronik seperti Internet berbanding pada masa lampau.

 Rujukan

 Umberto Eco.  The Search for the Perfect Language.  1993.  ISBN 0-631-20510-1

 Lihat juga 
 Solfege
 Bahasa muzik
 Voyage to Faremido
 Fraçois Sudre
 Boleslas Gajewski
 Sarus (bahasa)

 Pautan luar 

 Langmaker.com about Solresol 
 html-version of the text of the book of François Sudre edition from 1866, Gajewski's Grammar of Solresol, edition 1902, translated in different languages, dictionary of Solresol with more than 13.000 French equivalents in a MySQL data base, and different other texts on artificial languages (Esperanto from 1897, Ido from 1908, Occidental from 1930, and soon, Universalglot, Jean Pirro, from 1868)
 Omniglot on the various ways of writing Solresol
 The Athanasius Kircher Society's blog entry on Solresol
 Grammar of Solresol by Boleslas Gajewski
 Solresol-English/French Mini-Dictionary
 Solresol text collection including full Solresol-French dictionary

Kategori:Bahasa muzik
Kategori:Bahasa perantaraan antarabangsa
Kategori:Pengasasan 1827